Aksel Mark

Aksel Mark (20. juuni 1913 Otsa talu, Karaski, Kõlleste vald, Võrumaa − 17. juuni 2014 Uppsala)AK oli Eesti poliitik, Eesti Demokraatliku Uniooni esimees, ajakirjanik ja agronoom. Aksel Mark oli Eesti siseminister eksiilis aastail 1962–1992.

Ta lõpetas 1931. aastal Võrumaa Rahvahariduse Seltsi ühisgümnaasiumi ja 1937. aastal Tartu Ülikooli (õppis põllumajandusteaduskonnas, diplomitöö "Otsa nr. 9 talu Kõllestes organiseerimise kava"). Ta oli EYS Veljesto vilistlane.

Pärast ülikooli lõpetamist töötas Virumaal põllumajanduskonsulendina ja tegi kaastööd ajalehele Virumaa TeatajaAksel Mark 100. Eesti Päevaleht, 5. juuni 2013. Pärast täitevkomiteede moodustamist 1941. aasta algul töötas Virumaa TK maaosakonnas. Ta oli Kunda tuletõrjedivisjoni pealik.

Aksel Mark valiti 1966., 1968. ja 1970. aastal Eesti Komitee Asemike Kogusse.

Rootsis töötas Aksel Mark Kuningliku Põllumajandusakadeemia välikatsete osakonnas Stockholmis ja pärast asutuse üleviimist 1950. aastast kuni pensionini Uppsalas.

Rootsis tegi ta kaastööd ajalehele Teataja, tihti Hööveldaja varjunime all, ning oli ajalehe toimetaja ja peatoimetaja.Enno Penno, Rein Tarmet. Aksel Mark 1913–2014. Eesti Päevaleht, 20. august 2014 Aastail 1993–2002, kuni ajalehe ilmumise lõpuni, oli Aksel Mark viimane vastutav väljaandja.  

Aksel Mark oli Eesti Välisvõitluse Fondi esimees ja osales paljude väliseesti organisatsioonide juhtimises.

Aksel Marga põrm sängitati 20. septembril 2014 Kanepi-Mäe kalmistule.Milvi Hirvlaane, Tõotan ustavaks jääda. eestielu.ca

Teoseid
Landkänning. Stockholm 2008. (Kirjavahetus abikaasa Anuga aastail 1944–1945, rootsi keelde tõlkinud Mai Beijer) ISBN/ISSN 9789185893836
Allt började på Otsa: minnen från min barndom och skolåren. Stockholm 2011. (Lapsepõlve- ja koolieamälestused tõlkinud rootsi keelde Mai Beijer)

Tunnustus
Eesti Komitee auhind
Eesti Rahvusfondi kuldmärk
Riigivapi IV klassi teenetemärk, 1999

Isiklikku
Aksel Marga isa oli Otsa Juhani talu peremees August Mark.https://www.digar.ee/viewer/et/nlib-digar:435742/426468/page/117

Aksel Margal oli kolm venda: Aadu (1905–1947; suri Siberi vangilaagris), Albert (1907–1945; tapeti metsavennana) ja Heinrich Mark (poliitik; 1911–2004). Tema tütred on Tiina Mark-Berglund, Mai Mark Beijer (1941–2024) ja Mari Mark-Hershey.

Viited

Välislingid
Tartu Ülikooli üliõpilased
Meie isa Aksel Mark 100. Kagueestlane pidas aastakümneid ministriametit
Sajandi mees – võrumaalane Aksel Mark Võrumaa Teataja, 20. juuni 2013
http://isik.tlulib.ee/index.php?id=1995
Lahkus eksiilvalitsuse poliitik ja ajakirjanik Aksel Mark Virumaa Teataja. 20. juuni 2014

Kategooria:Eesti siseministrid
Kategooria:Eesti eksiilvalitsuse liikmed
Kategooria:Eesti Demokraatliku Uniooni poliitikud
Kategooria:Agronoomide Koja liikmed
Kategooria:Eesti ajakirjanikud
Kategooria:Eesti tuletõrjujad
Kategooria:Tartu Ülikooli põllumajandusteaduskonna vilistlased
Kategooria:EYS Veljesto liikmed
Kategooria:Organiseerumatute Büroo liikmed
Kategooria:Eestlased Rootsis
Kategooria:Riigivapi IV klassi teenetemärgi kavalerid
Kategooria:Eesti üle 100-aastased
Kategooria:Kanepi vanale kalmistule maetud
Kategooria:Sündinud 1913
Kategooria:Surnud 2014